[pic] | EUROPA-KOMMISSIONEN |

Bruxelles, den 28.2.2011

KOM(2011) 101 endelig

2008/0098 (COD)

UDTALELSE FRA KOMMISSIONEN i henhold til artikel 294, stk. 7, litra c), i traktaten om Den Europæiske Unions funktionsmåde om Europa-Parlamentets ændringer til Rådets holdning til forslaget til EUROPA-PARLAMENTETS OG RÅDETS FORORDNING

om fastlæggelse af harmoniserede betingelser for markedsføring af byggevarer

2008/0098 (COD)

UDTALELSE FRA KOMMISSIONENi henhold til artikel 294, stk. 7, litra c), i traktaten om Den Europæiske Unions funktionsmådeom Europa-Parlamentets ændringer til Rådets holdning tilforslaget til

EUROPA-PARLAMENTETS OG RÅDETS FORORDNING om fastlæggelse af harmoniserede betingelser for markedsføring af byggevarer

1. SAGSFORLØB

Forslag sendt til Europa-Parlamentet og Rådet: 23. maj 2008

Europa-Parlamentets førstebehandlingsholdning vedtaget: 24. april 2009

Udtalelse afgivet af Det Europæiske Økonomiske og Sociale Udvalg: 25. februar 2009

Rådets holdning vedtaget: 13. september 2010

Enighed i Coreper om andenbehandlingens kompromis: 8. december 2010

Europa-Parlamentets andenbehandlingsholdning vedtaget: 18. januar 2011

2. Formålet med forslaget

Formålet med Kommissionens forslag er at erstatte Rådets direktiv 89/106/EØF (byggevaredirektivet, i det følgende benævnt "BVD") med en forordning, for således bedre at definere målsætningerne med denne fællesskabslovgivning samt gøre gennemførelsen nemmere og mere effektiv. Forslaget er en del af initiativet for bedre lovgivning, hvorfor det har til hensigt at forenkle det eksisterende BVD-baserede system, bl.a. ved at indføre forenklede procedurer for at nedbringe omkostningerne for erhvervslivet, særlig de små og mellemstore virksomheder, at præcisere de grundlæggende begreber og anvendelsen af EF-mærkningen og at øge hele systemets troværdighed ved at indføre nye og strengere kriterier for udpegning af de organer, der skal vurdere og kontrollere, om byggevarerne har en konstant ydeevne.

3. Kommissionens udtalelse om Europa-Parlamentets ændringer

Europa-Parlamentets andenbehandlingsholdning af 18. januar 2011 har bragt Rådets holdning mere i overensstemmelse med Kommissionens forslag, når det gælder præcisering af behandlingen af farlige stoffer i forbindelse med REACH-forordningen, sikring af, at foranstaltninger truffet af produktkontaktpunkter for byggeriet er uafhængige, og muliggørelse af en mere udbredt digital levering af ydeevnedeklarationerne.

Europa-Parlamentets holdning er resultatet af et kompromis, der blev indgået på et trepartsmøde den 7. december 2010, og som blev drøftet og godkendt af Rådet den 8. december 2010.

4. Konklusion

Kommissionen kan acceptere alle de ændringer, Europa-Parlamentet har vedtaget ved andenbehandlingen i overensstemmelse med ovennævnte kompromistekst fra Rådet og Europa-Parlamentet. Kommissionen afgiver samtidig vedlagte erklæring om Europa-Parlamentets og Rådets indsigelsesfrist.

Bilag: Kommissionens erklæring om Europa-Parlamentets og Rådets indsigelsesfrist

Kommissionen erindrer om, at udkastet til gensidig aftale, indeholder et princip om, at indsigelsesfristen bør være 2 måneder, med mulighed for en forlængelse på yderligere 2 måneder. I det foreliggende tilfælde er det Kommissionens opfattelse, at der ikke er nogen særlige forhold, der kan begrunde en fravigelse fra dette princip. Kommissionen beklager, at det princip, der er knæsat i udkastet til gensidig aftale, ikke er blevet overholdt, og understreger, at det foreliggende tilfælde ikke danner præcedens.